stanford-oval/wikipedia huggingface dataset:
เอ็ม109 ฮาวอิตเซอร์

| --- | --- |
 ภาพการยิงปืนใหญ่อัตตาจรเอ็ม 109 ของกองกำลังป้องกันอิสราเอล
ปืนใหญ่อัตตาจรเอ็ม 109
ชนิด: ปืนใหญ่อัตตาจร
สัญชาติ:  สหรัฐอเมริกา
สมัย: 
การใช้งาน: 
เริ่มใช้: 1960 - ปัจจุบัน
ช่วงผลิต: ไม่ทราบอย่างแน่ชัด
ช่วงการใช้งาน: 1960 - ปัจจุบัน
ผู้ใช้งาน:  สหรัฐอเมริกา  อังกฤษ
สงคราม: 
ขนาดลำกล้อง: 155 มิลลิเมตร
ระยะครบรอบเกลียว: 2.4 มม.
ความยาวลำกล้อง: 3.0 เมตร
กระสุน: 155 มิลลิเมตร แบบแยกบรรจุ
อัตราการยิง: 4 นัด/นาที
ความเร็วปากลำกล้อง: 
มุมยิง: {{{elevation}}}
มุมทิศ: {{{traverse}}}
ระยะยิงไกลสุด: 30,000 เมตร
ระยะยิงใกล้สุด: 18,000 เมตร
พลประจำปืน: 8 นาย
น้ำหนัก: 27.5 ตัน
ความยาวรวม: 9.1 เมตร
แบบอื่น: 
เอ็ม109 ฮาวอิตเซอร์ (อังกฤษ: M109 howitzer) เป็นปืนใหญ่อัตตาจรสัญชาติอเมริกันขนาด 155 ม.ม.ซึ่งปรากฏตัวครั้งแรกในต้นทศวรรษ 1960 มันได้พัฒนามาอย่างต่อเนื่องจนถึงรุ่นในปัจจุบันคือเอ็ม109เอ6 พาลาดิน ปัจจุบันถูกใช้เพียงกองทัพสหรัฐฯ เท่านั้น สหรัฐฯ ยังคงมีเอ็ม109เอ5 จำนวนมากอยู่ในประจำการ ตระกูลเอ็ม109 เป็นสิ่งที่พบเห็นได้บ่อยตามกองพลยานเกราะของโลกตะวันตก
กองทัพอังกฤษได้แทนที่เอ็ม109 ด้วยเอเอส-90 กองกำลังติดอาวุธในยุโรปจำนวนมากได้แทนที่เอ็ม109 ด้วยพีซีเอช 2000 ของเยอรมนี ซึ่งดีเหนือกว่าเอ็ม109 ในหลายๆ ด้าน การพัฒนาที่สำคัญของเอ็ม109 เกิดขึ้นโดยสหรัฐฯ และสวิตเซอร์แลนด์ ด้วยการยกเลิกโครงการครูเซเดอร์ในสหรัฐฯ พาลาดินยังคงเป็นปืนใหญ่อัตตาจรหลักของกองทัพบกสหรัฐฯ ไปอีกหลายปี จนกระทั่งจะมีโครงการใหม่ของสหรัฐฯ ที่จะเริ่มในปี พ.ศ. 2551–2553
ลูกเรือของเอ็ม109 จะประกอบด้วยหัวหน้า พลขับ พลปืนสามนายที่ต้องเตรียม บรรจุ และยิง และพลปืนอีกสองนายที่จะเป็นคนเล็งปืนใหญ่ พลปืนจะเล็งปืนไปทางซ้ายขวา โดยที่อีกคนจะเล็งขึ้นลง เอ็ม109เอ6 พาลาดินนั้นต้องการพลปืนเพียงหนึ่งนายและคนบรรจุกระสุนสองนาย
รายละเอียดเฉพาะของเอ็ม109 ฮาวอิตเซอร์

ประเทศผู้ผลิต สหรัฐอเมริกา
บทบาท ปืนใหญ่อัตตาจร
น้ำหนัก
ความยาว 9.1 เมตร
ความกว้าง 3.1 เมตร
ความสูง 3.3 เมตร
ลูกเรือ 8 นาย (ผู้บัญชาการปืน พลขับ พลปืนหกนาย)
อัตราการยิง 4 นัดต่อนาที
ระยะยิงที่มีประสิทธิภาพ 18,000-30,000 เมตร (กระสุนจรวด)
อาวุธหลัก ปืนใหญ่126 ฮาวอิตเซอร์ขนาด 155 ม.ม.
อาวุธรอง ปืนกลเอ็ม2 ขนาด 12.7 ม.ม.
พิสย 350 กิโลเมตร
ความเร็ว 56 กิโลเมตรต่อชั่วโมง
แหล่งข้อมูลอื่น

Gary's Combat Vehicle Reference Guide
M109A7 155mm self-propelled tracked howitzer artillery vehicle (United States) on armyrecognition.com
Fas.org
Globalsecurity.org
Israeli-weapons.com
M109 Technical Manuals
เอ็นแชนเต็ด (เพลง)

| "เอ็นแชนเต็ด"> เพลงโดยเทย์เลอร์ สวิฟต์.จากอัลบั้มสปีกนาว |
| --- | --- |
วางจำหน่าย: 25 ตุลาคม ค.ศ. 2010 (2010-10-25)
แนวเพลง:  ป็อป  คันทรี  ร็อก 
ความยาว: 5:52
ค่ายเพลง: บิกมะชีน
ผู้ประพันธ์เพลง: เทย์เลอร์ สวิฟต์
โปรดิวเซอร์:  เทย์เลอร์ สวิฟต์  นาธาน แชปแมน 

วิดีโอเสียง
"เอ็นแชนเต็ด" ที่ยูทูบ
 
"เอ็นแชนเต็ด" (อังกฤษ: Enchanted) เป็นเพลงโดยนักร้องและนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มลำดับที่สาม สปีกนาว (2010) ผลิตโดยสวิฟต์ และนาธาน แชปแมน เป็นเพลงที่กล่าวถึงความหลงใหลในใครบางคนหลังจากพบกันครั้งแรก และกังวลว่าความรู้สึกนั้นจะได้การตอบรับหรือไม่ เป็นเพลงบัลลาดที่มีพลังพร้อมเสียงกีตาร์อะคูสติกหลังจากจบแต่ละท่อน นำไปสู่การประสานกันเป็นชั้น ๆ
เมื่อสปีกนาวเปิดตัวใน ค.ศ. 2020 "เอ็นแชนเต็ด" สามารถติดอันดับชาร์ตคะเนเดียนฮอต 100 และบิลบอร์ดฮอต 100 ในสหรัฐ หลังจากที่เป็นกระแสนิยมไวรอลวิดีโอบนติ๊กต็อก ในเดือนตุลาคมถึงพฤศจิกายน ค.ศ. 2021 สามารถทำตำแหน่งสูงสุดใหม่ในแคนาดา เพลงนี้ยังติดชาร์ตในออสเตรเลียและสิงคโปร์อีกด้วย ได้รับการรับรองระดับทองจากสมาคมผู้ประกอบกิจการเพลงของออสเตรเลีย (ARIA) และสมาคมผู้ประกอบกิจการเพลงของสหรัฐอเมริกา (RIAA) สวิฟต์ได้รวมเพลงไว้ในรายการเพลงของทัวร์คอนเสิร์ตรอบโลกสามครั้งคือ สปีกนาวเวิลด์ทัวร์ (2011–2012) เดอะ 1989 เวิลด์ทัวร์ (2015) และดิเอราส์ทัวร์ (2023–2024) เวอร์ชันที่บันทึกซ้ำชื่อ "เอ็นแชนเต็ด (เทย์เลอร์เวอร์ชัน)" (Enchanted (Taylor's Version)) วางจำหน่ายโดยเป็นส่วนหนึ่งของอัลบั้มที่บันทึกซ้ำชุดที่สามของเธอ สปีกนาว (เทย์เลอร์เวอร์ชัน) ในวันที่ 7 กรกฎาคม ค.ศ. 2023
ดนตรีและบทประพันธ์

"เอ็นแชนเต็ด"
สวิฟต์กล่าวว่าท่อนบริดจ์ของเพลงเป็นส่วนที่เธอชอบที่สุดเพราะมันสื่อถึงกระแสจิตสำนึกของเธอ โคดาที่มีความกลมกลืนกันเป็นชั้น ๆ ค่อย ๆ ปรากฏขึ้นในส่วนท้าย
ในทางดนตรี "เอ็นแชนเต็ด" เป็นเพลงพาวเวอร์บัลลาด เพลงเริ่มต้นด้วยกีตาร์อะคูสติกที่อ่อนโยน ซึ่งจะมีความดังขึ้นหลังจากในเนื้อเพลง "I was enchanted to meet you" (แปล: "ฉันดีใจนะ ที่ได้พบเธอ") ในช่วงท้ายของเพลงคือโคดาที่มีชั้นประสานเสียงซึ่งมีเสียงขับร้องของสวิฟต์แบบหลายแทร็กเหนือเครื่องสังเคราะห์เสียง แมตธิว ฮอร์ตัน นักวิจารณ์เพลงของบีบีซีมิวสิก ได้อธิบายไว้ว่าเป็นเพลงป็อป ตามคำกล่าวของร็อบ เชฟฟีลด์ จากโรลลิงสโตน กล่าวว่า "เอ็นแชนเต็ด" ได้รวมถึงอิทธิพลของดนตรีร็อกด้วย จากสื่อ เดอะเดลีเทลิกราฟ อธิบายว่าเป็นเพลงคันทรีสมัยเก่า แต่บริตตานี แมคเคนนา จากบิลบอร์ดถือว่าเพลงนี้ "อยู่นอกขอบเขตของเพลงคันทรี" คาทาเลนา อี. เบิร์ช จากแอริโซนาเดลีสตาร์ ถือว่าเป็น "เพลงบัลลาดที่คู่ควรกับอารีนาร็อก"
เพลง "เอ็นแชนเต็ด" บรรยายถึงผลพวงของการเผชิญหน้ากับคนที่พิเศษ โดยไม่รู้ว่าความหลงใหลนั้นจะได้รับการตอบรับหรือไม่ บทประพันธ์เพลงมีความเป็นเทพนิยายเพื่อบรรยายถึงความโรแมนติก เพลงเปิดด้วยฉากที่สวิฟต์พบกับความรักที่เธอสนใจเป็นครั้งแรก "Your eyes whispered 'have we met?' (แปล: ดวงตาของเธอกระซิบบอกว่า 'เราเคยพบกันมาก่อนรึเปล่า?') / Across the room your silhouette starts to make its way to me, (แปล: ภาพเงาของเธอจากอีกฝั่งหนึ่งของห้องค่อย ๆ เคลื่อนเข้ามาหาฉัน)" พร้อมกับคอร์ดกีตาร์ซ้ำ ๆ ขณะที่เพลงดำเนินไป เธอได้สงสัยเกี่ยวกับความเป็นไปได้ที่จะมีความรักครั้งใหม่ เหนือริฟฟ์กีตาร์ไฟฟ้าและจังหวะกลองที่สม่ำเสมอ สวิฟต์กล่าวว่าท่อนบริดจ์เป็นส่วนที่เธอชอบมากที่สุดเพราะมันแสดงถึงกระแสจิตสำนึกของเธอในขณะที่ประพันธ์เพลงนี้: "Please don't be in love with someone else (แปล: ได้โปรดอย่าไปตกหลุมรักใครเลยนะ) / Please don't have somebody waiting on you. (แปล: ได้โปรดอย่าไปตกหลุมรักใครเลยนะ)" เธอได้กล่าวว่า "รู้สึกดีที่ได้เขียนถึงสิ่งที่คุณคิดในช่วงเวลาหนึ่ง"
ชาร์ต

| ชาร์ต (2010) | ตำแหน่ง สูงสุด |
| --- | --- |
Canada (Canadian Hot 100): 95
US Billboard Hot 100: 75
US Country Digital Song Sales (Billboard): 11
| ชาร์ต (2021–2023) | ตำแหน่ง สูงสุด |
| --- | --- |
Australia (ARIA): 27
Canada (Canadian Hot 100): 47
Global 200 (Billboard): 55
Malaysia (RIM): 11
Philippines (Billboard): 13
Singapore (RIAS): 4
UK Streaming (OCC): 74
US Hot 100 Recurrents (Billboard): 4
US Digital Song Sales (Billboard): 37
US Streaming Songs  (Billboard): 32
US Country Streaming Songs (Billboard): 9
การับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | Platinum | 70,000‡ |
| New Zealand (RMNZ) | Platinum | 30,000‡ |
| United Kingdom (BPI) | Gold | 400,000‡ |
| United States (RIAA) | Gold | 500,000‡ |
 ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
เอ็นแชนเต็ด (เทย์เลอร์เวอร์ชัน)

| "เอ็นแชนเต็ด (เทย์เลอร์เวอร์ชัน)"> เพลงโดยเทย์เลอร์ สวิฟต์.จากอัลบั้มสปีกนาว (เทย์เลอร์เวอร์ชัน) |
| --- | --- |
วางจำหน่าย: 7 กรกฎาคม ค.ศ. 2023 (2023-07-07)
ความยาว: 5:53
ค่ายเพลง: รีพับลิก
ผู้ประพันธ์เพลง: เทย์เลอร์ สวิฟต์
โปรดิวเซอร์:  เทย์เลอร์ สวิฟต์  คริสโตเฟอร์ โรว์ 

วิดีโอเนื้อเพลง
"เอ็นแชนเต็ด (เทย์เลอร์เวอร์ชัน)" ที่ยูทูบ
 
หลังจากเซ็นสัญญาฉบับใหม่กับรีพับลิกเรเคิดส์ สวิฟต์ก็เริ่มบันทึกสตูดิโออัลบั้มในหกอัลบั้มแรกของเธออีกครั้งในเดือนพฤศจิกายน ค.ศ. 2020 การตัดสินใจดังกล่าวเกิดขึ้นหลังจากข้อพิพาทสาธารณะในปี ค.ศ. 2019 ระหว่างสวิฟต์และผู้จัดการสกูตเตอร์ เบราน์ ที่ได้ซื้อกิจการบิกมะชีนเร็กเคิดส์ ซึ่งรวมถึงอัลบั้มระดับต่าง ๆ ของสวิฟต์ที่ค่ายเพลงได้เปิดตัวในมาสเตอร์ใหม่ทั้งหมด รวมถึงลิขสิทธิ์เพลงของเธอ เวอร์ชันบันทึกซ้ำชื่อ "เอ็นแชนเต็ด (เทย์เลอร์เวอร์ชัน)" เผยแพร่เมื่อวันที่ 7 กรกฎาคม ค.ศ. 2023 ผ่านทางรีพับลิกเรเคิดส์ เป็นส่วนหนึ่งของสปีกนาว (เทย์เลอร์เวอร์ชัน) อัลบั้มที่บันทึกซ้ำชุดที่สามของสวิฟต์
เอ็นเอ๊กซ์ที เทคโอเวอร์: ชิคาโก

เอ็นเอ๊กซ์ที เทคโอเวอร์: ชิคาโก (2017) (อังกฤษ: NXT TakeOver: Chicago (2017)) เป็นรายการมวยปล้ำอาชีพหลักที่ผลิตโดยดับเบิลยูดับเบิลยูอี(WWE) ภายใต้ค่ายพัฒนาทักษะเอ็นเอ๊กซ์ที และได้รับการถ่ายทอดสดทางดับเบิลยูดับเบิลยูอี เน็ตเวิร์ค โดยให้บริการแก่สมาชิก เอ็นเอ๊กซ์ที เทคโอเวอร์ครั้งนี้ ได้จัดขึ้นในวันที่ 20 พฤษภาคม ค.ศ. 2017 ณ สนามAllstate Arena ในย่านชานเมืองชิคาโกของโรสมอนต์, รัฐอิลลินอย
ผล

| ลำดับ | แมตช์ | กำหนด | เวลา |
| --- | --- | --- | --- |
| 1 | Roderick Strong ชนะ Eric Young (พร้อม Alexander Wolfe และ Killian Dain) | ปล้ำเดี่ยว | 13:42 |
| 2 | Pete Dunne ชนะ Tyler Bate (c) | ชิงแชมป์ WWE United Kingdom Championship | 15:27 |
| 3 | Asuka (c) ชนะ Ruby Riot และ Nikki Cross | สามเส้าชิงแชมป์ NXT Women's Championship | 12:29 |
| 4 | Bobby Roode (c) ชนะ Hideo Itami | ชิงแชมป์ NXT Championship | 17:44 |
| 5 | The Authors of Pain (Akam และ Rezar) (c) (พรัอม Paul Ellering) ชนะ #DIY (Johnny Gargano และ Tommaso Ciampa) | ไต่บันไดชิงแชมป์ NXT Tag Team Championship | 20:06 |
  (c) – หมายถึงเจ้าของเข็มขัดแชมป์ก่อนเริ่มแข่งขัน
ดูเพิ่ม

รายชื่อรายการของช่องโทรทัศน์ดับเบิลยูดับเบิลยูอี เน็ตเวิร์ค
แหล่งข้อมูลอื่น

WWE NXT Official Website
| ด ค กรายการของดับเบิลยูดับเบิลยูอี เน็ตเวิร์คในปี 2017 |
| --- | --- |
WWE:  ยูไนเต็ดคิงดอมแชมเปียนชิปทัวร์นาเมนต์  รอยัลรัมเบิล  อิลิมิเนชั่น แชมเบอร์  ฟาสต์เลน  เรสเซิลเมเนีย ครั้งที่ 33  เพย์แบ็ก  แบ็กแลช  เอ็กซ์ตรีมรูลส์  มันนีอินเดอะแบงก์  เกรตบอลส์ออฟไฟร์  แบทเทิลกราวด์  ซัมเมอร์สแลม  โนเมอร์ซี  เฮลอินเอเซล  ทีแอลซี: เทเบิล แลดเดอร์ แอนด์ แชร์  เซอร์ไวเวอร์ซีรีส์  แคลชออฟแชมเปียนส์ 
NXT:  เอ็นเอ๊กซ์ที เทคโอเวอร์: แซนแอนโทนีโอ  เอ็นเอ๊กซ์ที เทคโอเวอร์: ออร์แลนโด  เอ็นเอ๊กซ์ที เทคโอเวอร์: ชิคาโก  เอ็นเอ๊กซ์ที เทคโอเวอร์: บรุกลิน III  เอ็นเอ๊กซ์ที เทคโอเวอร์: วอร์เกมส์ 
| ด ค กรายการเพย์-เพอร์-วิวและดับเบิลยูดับเบิลยูอี เน็ตเวิร์คของดับเบิลยูดับเบิลยูอี |
| --- | --- |
เอ็นเอ๊กซ์ที เทคโอเวอร์:  เทคโอเวอร์  เฟทัลโฟร์เวย์  อาร์ เอฟโวลูชั่น  ไรวัล  อันสต็อพเพเบิล  บรุกลิน  รีสเปค  ลอนดอน  แดลลัส  ดิเอ็นด์  บรุกลิน II  โทรอนโต  แซนแอนโทนีโอ  ออร์แลนโด  ชิคาโก  บรุกลิน III  วอร์เกมส์  ฟิลาเดลเฟีย  นิวออร์ลีนส์  ชิคาโก II  บรุกลิน 4  วอร์เกมส์ (2018) 
ในปัจจุบัน:  รอยัลรัมเบิล (1988–ปัจจุบัน)  อิลิมิเนชั่น แชมเบอร์ (2010–2015, 2017–ปัจจุบัน)  เรสเซิลเมเนีย (1985–ปัจจุบัน)  แบ็กแลช (1999–2009, 2016–ปัจจุบัน)  ไนท์ออฟแชมเปียนส์ (2008–2015, 2023–ปัจจุบัน)  มันนีอินเดอะแบงก์ (2010–ปัจจุบัน)  ซัมเมอร์สแลม (1988–ปัจจุบัน)  เพย์แบ็ก (2013–2017, 2023–ปัจจุบัน)  ฟาสต์เลน (2015–2019, 2021, 2023–ปัจจุบัน)  คราวน์ จูเอ็ล (2018–ปัจจุบัน)  เซอร์ไวเวอร์ ซีรีส์ (1987–ปัจจุบัน) 
ในอดีต:  เดอะเรสต์ลิงคลาสสิก (1985)  ดิสทิวส์เดย์อินเท็กซัส (1991)  วันไนท์โอนลี (1997)  แคปิทอลคาร์เนจ (1998)  เมย์เฮมอินแมนเชสเตอร์ (1998)  อินยัวร์เฮ้าส์ (1995–1999)  โนเมอร์ซี (1999)  โอเวอร์ดิเอดจ์ (1998–1999)  ฟุลลี่โลดเดด (1998–2000)  อินเวชั่น (2001)  คิงออฟเดอะริง (1993–2002)  รีเบลเลียน (1999–2002)  อินเซอร์เรกซ์ชั่น (2000–2003)  แบดบลัด (1997, 2003–2004)  ดีเซมเบอร์ทูดิสเมมเบอร์ (2006)  นิวเยียร์สเรโวลูชั่น (2005–2007)  วันไนท์สแตนด์ (2005–2008)  อันฟอร์กิฟเว่น (1998–2008)  ไซเบอร์ซันเดย์ (2004–2008)  อาร์มาเกดดอน (1999–2000, 2002–2008)  จัดจ์เมนท์เดย์ (1998, 2000–2009)  เดอะเกรทอเมริกันแบช (2004–2009)  เบรกกิ้งพอยท์ (2009)  ไฟเทอร์โฟร์เวย์ (2010)  แบรกกิ้ง ไรท์ส (2009–2010)  แคปิเทล พูนิชเมนท์ (2011)  เวนเจินส์ (2001–2007, 2011)  โอเวอร์เดอะลิมิต (2010–2012)  โนเวย์เอาท์ (1998, 2000–2009, 2012)  เอ็นเอ๊กซ์ที แอร์ไรวัล (2014)  คิงออฟเดอะริง (1985–1989, 1991, 1993-2002, 2006, 2008, 2010, 2015, 2021)  เดอะบีสอินเดอะอีท (2015)  ไลฟ์ฟรอมเมดิสันสแควร์การ์เดน (2015)  ครุยเซอร์เวทคลาสสิก (2016)  โรดบล็อก (2016)  เกรตบอลส์ออฟไฟร์ (2017)  แบทเทิลกราวด์ (2013–2017)  โนเมอร์ซี (1999–2008, 2016–2017)  แคลชออฟแชมเปียนส์ (2016–2017)  ยูไนเต็ด คิงดอม แชมเปียนชิป ทัวร์นาเมนต์ (2017)  เมยังคลาสสิก (2017–2018)  เกรเทสต์ รอยัลรัมเบิล (2018)  อีโวลูชัน (2018)  ซูเปอร์โชว์-ดาวน์ (2018–2020)  ทีแอลซี: เทเบิลส์แลดเดอส์ & แชส์ (2009–2020)  เอ็นเอ๊กซ์ที เทคโอเวอร์ (2014–2021)  เฮลอินเอเซล (2009–2022)  เอ็กซ์ตรีมรูลส์ (2009–2022)
เอ็ม108 ฮาวอิตเซอร์

เอ็ม108 ฮาวอิตเซอร์ในเวียดนาม
เอ็ม108 ฮาวอิตเซอร์ (อังกฤษ: M108 Howitzer) เป็นปืนใหญ่ฮาวอิตเซอร์อัตตาจรขนาด 105 ม.ม.ของอเมริกา นำมาใช้ครั้งแรกในต้นทศวรรษ 1960
เอ็ม108 มีขุมกำลังเป็นเครื่องยนต์ดีเซลแบบดีทรอยท์ 8วี-71ที 8 ลูกสูบ ใช้ป้อมปืนแบบเดียวกับเอ็ม109 ฮาวอิตเซอร์ขนาด 155 ม.ม. และมีส่วนประกอบเหมือนกับเอ็ม113 เอ็ม108 ถูกเลิกใช้ไม่นานหลังจากอเมริกาเข้าแทรกแซงในสงครามเวียดนาม เมื่อเอ็ม109 นั้นเป็นที่มองว่าได้เปรียบกว่าสำหรับสงครามยุคใหม่
มีการใช้ เอ็ม108 ในหลายประเทศของกลุ่มนาโต้
รายละเอียดเฉพาะของเอ็ม108

ความยาว 6.11 เมตร
ความกว้าง 3.15 เมตร
ความสูง 3.28 เมตร
ความเร็ว 56 กิโลเมตรต่อชั่วโมง
พิสัย 360 กิโลเมตร
ลูกเรือ 5 นาย
อาวุธ
อาวุธหลัก ปืนใหญ่ฮาวอิตเซอร์เอ็ม103 ขนาด 105 ม.ม.
อาวุธรอง ปืนกลเอ็ม 2 ขนาด 12.7 ม.ม.
อัตราการยิง 4 นัดต่อนาที
ระยะยิง 11.5 กิโลเมตร (ระเบิดแรงสูง)
ประเทศผู้ใช้งาน

กองทัพบกเบลเยียม ตั้งแต่ทศวรรษที่ 90 จนถึง 1980
กองทัพบกบราซิล มีเอ็ม108เอพี 72 คัน
กองทัพบกสเปน มี 48 คัน
กองทัพบกไต้หวัน มี 100 คัน
กองทัพบกตุรกี มีเอ็ม108ที 26 คัน
กองทัพบกสหรัฐฯ เลิกใช้เรียบร้อยแล้ว
แหล่งข้อมูลอื่น

Detailed data
เมทริกซ์สมมาตรศูนย์กลาง

เมทริกซ์สมมาตรศูนย์กลาง (centrosymmetric matrix) หมายถึงเมทริกซ์จัตุรัสที่สมาชิกมีความสมมาตรกับจุดกึ่งกลางสมมติในเมทริกซ์ เมทริกซ์สมมาตรศูนย์กลางนิยามโดยเมทริกซ์ A มิติ n×n ดังนี้
เมื่อ i และ j มีค่าตั้งแต่ 1 ถึง n
นิยามอีกแบบหนึ่ง เมทริกซ์ A จะเป็นเมทริกซ์สมมาตรศูนย์กลางก็ต่อเมื่อ
เมื่อ J คือ เมทริกซ์แลกเปลี่ยน (exchange matrix) มิติ n×n
ตัวอย่างเมทริกซ์สมมาตรศูนย์กลาง
จะพบว่าจุดกึ่งกลางของเมทริกซ์ซึ่ง n เป็นจำนวนคี่ อยู่บนสมาชิกตรงกลางพอดี (สมาชิกบนแถวที่  {\tfrac {n+1}{2}} หลักที่  {\tfrac {n+1}{2}}) ส่วน n ที่เป็นจำนวนคู่จะอยู่ที่จุดสมมติระหว่างกลางเมทริกซ์
เมทริกซ์สมมาตรศูนย์กลางที่มีความสมมาตรกับเส้นทแยงมุมเส้นใดเส้นหนึ่ง จะทำให้เกิดความสมมาตรกับเส้นทแยงมุมอีกเส้นหนึ่งโดยปริยาย สามารถเรียกได้ว่าเป็นเมทริกซ์ทวิสมมาตร (bisymmetric matrix)
เอ็ม ไอ ทรี: มิชชั่นอิมพอสซิเบิ้ล

| เอ็ม ไอ ทรี: มิชชั่นอิมพอสซิเบิ้ล |
| --- | --- |
ใบปิดภาพยนตร์
กำกับ: เจ.เจ. แอบรัมส์
บทภาพยนตร์: โรเบอร์โต ออร์ซี อเล็กซ์ เคิร์ตซแมน เจ.เจ. แอบรัมส์
สร้างจาก: Mission Impossible โดย บรูซ เกลเลอร์
อำนวยการสร้าง: ทอม ครูซ พอลลา วากเนอร์
นักแสดงนำ: ทอม ครูซ มิเชล โมนาแกน ฟิลิป ซีมัวร์ ฮอฟฟ์แมน แม็คกี้ คิว วิง เรมส์
กำกับภาพ: แดน มินเดล
ตัดต่อ: มาร์ยาน แบรนดอน แมรี โจ มาร์คี
ดนตรีประกอบ: ไมเคิล จาคคิโน ลาโล ชิฟริน (ธีม)
บริษัทผู้สร้าง: China Film Co-Production Corporation China Film Group Corporation Cruise/Wagner The Fourth Production Company Film Group MI 3 Film Studio Babelsberg Motion Pictures  
ผู้จัดจำหน่าย: Paramount Pictures
วันฉาย: 5 พฤษภาคม 2006 (สหรัฐอเมริกา)
ความยาว: 125 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 150 ล้านดอลลาร์สหรัฐ
ทำเงิน: 397.9 ล้านดอลลาร์สหรัฐ
ก่อนหน้านี้: ฝ่าปฏิบัติการสะท้านโลก 2
ต่อจากนี้: มิชชั่น:อิมพอสซิเบิ้ล ปฏิบัติการไร้เงา
ข้อมูลจาก IMDb
ข้อมูลจากสยามโซน
เอ็ม ไอ ทรี: มิชชั่นอิมพอสซิเบิ้ล (อังกฤษ: Mission: Impossible III) เป็นภาพยนตร์โลดโผน/สายลับลำดับที่ 3 ในชุด มิชชั่น:อิมพอสซิเบิ้ล กำกับและร่วมเขียนบทโดยเจ.เจ. แอบรัมส์ นำแสดงโดยทอม ครูซ, ฟิลิป ซีมัวร์ ฮอฟฟ์แมน, มิเชลล์ โมนาแกน และวิง เรมส์ เข้าฉายเมื่อปี ค.ศ. 2006
เรื่องย่อ

อีธาน ฮันต์ลาออกจากงานภาคสนามของ IMF และไปทำหน้าที่ฝึกสอนสายลับใหม่แทน เขาใช้ชีวิตกับจูเลีย มี้ด คู่หมั้นซึ่งทำอาชีพพยาบาลและไม่รู้อาชีพที่แท้จริงของเขา ต่อมาฮันต์ได้รับการติดต่อจากจอห์น มัสเกรฟ เพื่อนสายลับ IMF ให้ทำภารกิจช่วยเหลือลินซีย์ แฟร์ริส สายลับที่ฮันต์เป็นคนฝึกสอนที่ตอนนี้ถูกโอเวน เดเวียน นักค้าอาวุธจับตัวไป ฮันต์สร้างทีมใหม่โดยประกอบไปด้วยเด็คแคลน กอร์มลีย์ เจินและลูเทอร์ สติกเคล
ทีมของฮันต์ช่วยเหลือแฟร์ริสออกมาได้และยึดแล็ปท็อปที่เสียหาย 2 เครื่อง แต่แฟร์ริสเสียชีวิตหลังจากไมโครชิปที่ถูกฝังไว้ในสมองระเบิด เมื่อกลับมาถึงสหรัฐอเมริกา ฮันต์และมัสเกรฟถูกผู้อำนวยการ IMF ทีโอดอร์ แบรสเซลตำหนิ ฮันต์พบว่าแฟร์ริสส่งจดหมายให้ตนก่อนถูกจับ ฮันต์พบไมโครด็อตบรรจุข้อมูลเล็ก ๆ บนจดหมาย
เบนจี ดันน์ ช่างเทคนิคของ IMF กู้ข้อมูลจากแล็ปท็อป 2 เครื่องและพบว่าเดเวียนจะเดินทางไปนครรัฐวาติกันเพื่อรับสิ่งของที่มีชื่อว่า "ตีนกระต่าย" ฮันต์เข้าพิธีแต่งงานกับจูเลียก่อนวางแผนจับตัวเดเวียนโดยพลการ ทีมของฮันต์ลอบเข้าไปในวาติกันและจับตัวเดเวียนได้สำเร็จ ขณะบินกลับไปสหรัฐอเมริกา เดเวียนขู่ฆ่าฮันต์และคนรักของเขา ฮันต์จึงขู่จะทิ้งเดเวียนลงจากเครื่องบิน สติกเคลเข้าไปห้ามปรามทำให้เดเวียนรู้ชื่อของฮันต์ เมื่อเครื่องลง ฮันต์ดูวิดีโอที่อยู่ในไมโครด็อต เป็นวิดีโอที่แฟร์ริสบอกว่าเธอสงสัยว่าแบรสเซลอาจจะทำงานให้เดเวียน ฉับพลันขบวนรถของฮันต์ก็ถูกคนของเดเวียนโจมตี เดเวียนหนีรอดไปได้ ฮันต์ซึ่งห่วงสวัสดิภาพของจูเลียรีบไปที่โรงพยาบาลและพบว่าเธอถูกจับตัวไป เดเวียนติดต่อฮันต์แล้วบอกว่าเขามีเวลาให้ฮันต์ 48 ชั่วโมงเพื่อนำตีนกระต่ายมาคืนแลกกับชีวิตของจูเลีย ต่อมาฮันต์ถูกหน่วย IMF จับกุม
มัสเกรฟเข้าร่วมการสอบสวนฮันต์และแอบบอกข้อมูลว่าตีนกระต่ายอยู่ในเซี่ยงไฮ้ เขาแอบช่วยฮันต์ให้หนีออกมา ทีมของฮันต์รีบไปที่เซี่ยงไฮ้โดยฮันต์นำตีนกระต่ายไปให้เดเวียนเพียงลำพัง เขาถูกวางยาสลบ เมื่อตื่นมาพบว่าตัวเองถูกฝังไมโครชิประเบิดไว้ในสมอง เดเวียนเล็งปืนไปที่จูเลียแล้วถามว่าตีนกระต่ายของจริงอยู่ที่ไหน พร้อมกับนับ 1-10 ก่อนจะยิงจูเลียและออกไป
มัสเกรฟมาถึงแล้วบอกฮันต์ว่าผู้หญิงที่เดเวียนยิงคือหัวหน้าฝ่ายรักษาความปลอดภัยในวาติกันของเดเวียนแต่ใส่หน้ากากจูเลียไว้ เดเวียนใช้วิธีนี้เพื่อยืนยันว่าตีนกระต่ายที่ฮันต์นำมาเป็นของจริง ส่วนจูเลียตัวจริงยังมีชีวิตอยู่ มัสเกรฟเปิดเผยว่าตัวเขาเองที่ทำงานให้เดเวียน เพื่อให้เดเวียนนำตีนกระต่ายไปขายให้กลุ่มก่อการร้าย และ IMF จะมีสิทธิ์ในการถล่มกลุ่มก่อการร้าย มัสเกรฟให้ฮันต์ฟังเสียงจูเลียเพื่อยืนยันว่าเธอยังมีชีวิตอยู่จริง แต่ฮันต์กัดมือเขาและทำร้ายมัสเกรฟจนสลบ ฮันต์ให้ดันน์ตามสัญญาณโทรศัพท์ไปจนพบจูเลีย เขาสู้กับเดเวียนและฆ่าเขาได้สำเร็จฮันต์สั่งให้จูเลียใช้ไฟฟ้าช็อตเขาก่อนที่ไมโครชิปในสมองจะทำงานและช็อตเขาอีกครั้งเพื่อทำให้เขาฟื้น นอกจากนี้ยังสอนวิธีใช้ปืน ขณะที่กำลังกู้ชีวิตฮันต์ มัสเกรฟได้เข้ามาและถูกจูเลียยิงเสียชีวิต ฮันต์ฟื้นในที่สุดและบอกอาชีพที่แท้จริงของเขาให้จูเลียฟัง
หลังเสร็จภารกิจ แบรสเซลแสดงความยินดีกับฮันต์ ฮันต์บอกว่าเขาไม่แน่ใจว่าจะกลับมาทำงานให้ IMF ไหม แบรสเซลจึงบอกฮันต์ว่าถ้าฮันต์กลับมาทำงานให้ IMF เขาจะบอกว่าตีนกระต่ายคืออะไร
นักแสดง

ทอม ครูซ รับบท อีธาน ฮันต์
ฟิลิป ซีมัวร์ ฮอฟฟ์แมน รับบท โอเวน เดเวียน
มิเชล โมนาแกน รับบท จูเลีย มี้ด
วิง เรมส์ รับบท ลูเทอร์ สติกเคล
ไซมอน เพ็กก์ รับบท เบนจี ดันน์
แม็กกี้ คิว รับบท เจิน
โจนาธาน รีส เมเยอร์ส รับบท เด็คแคลน กอร์มลีย์
บิลลี ครูดรัพ รับบท จอห์น มัสเกรฟ
ลอว์เรนซ์ ฟิชเบิร์น รับบท ทีโอดอร์ แบรสเซล
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เอ็ม ไอ ทรี: มิชชั่นอิมพอสซิเบิ้ล
วิกิคำคม มีคำคมที่กล่าวโดย หรือเกี่ยวกับ เอ็ม ไอ ทรี: มิชชั่นอิมพอสซิเบิ้ล
เอ็ม ไอ ทรี: มิชชั่นอิมพอสซิเบิ้ล ที่อินเทอร์เน็ตมูวีเดตาเบส
เอ็ม ไอ ทรี: มิชชั่นอิมพอสซิเบิ้ล ที่สยามโซน
เอ็ม ไอ ทรี: มิชชั่นอิมพอสซิเบิ้ล ที่ออลมูวี
Mission Impossible III, About The Locations And Production Design เก็บถาวร 2008-06-30 ที่ เวย์แบ็กแมชชีน
เส้นสเปกตรัม

สเปกตรัมต่อเนื่อง
สเปกตรัมแบบเส้นสว่าง หรือเส้นการแผ่ (emission line)
สเปกตรัมแบบเส้นมืด หรือเส้นการดูดกลืน (absorption line)
เส้นสเปกตรัม คือแสงที่เป็นเส้นหรือแถบที่แสดงออกมาเป็นสี โดยการแผ่รังสีที่เป็นคลื่นแม่เหล็กไฟฟ้าผ่านปริซึม แผ่นเกรตติ้ง หรือสเปกโตรสโคป เห็นเป็นสีได้ 7 สี ซึ่งไม่มีความต่อเนื่องกัน มีการเว้นช่วงความถี่และมีความยาวคลื่นแตกต่างกันจนเกิดเป็นแถบ ๆ เรียงกันไป
คำว่า สเปกตรัม มาจากภาษาละตินมีความหมายว่า “Ghost” เพราะแสงพวกนี้ปรากฏแสงเป็นแบบ “Gostlike” จากแสงของจริงที่เป็นแสงสีขาว ไม่มีสีสันอย่างสเปกตรัมนั่นเอง
เส้นสเปกตรัมเป็นหนึ่งในประเภทของสเปกตรัมจาก 2 ประเภท ได้แก่ สเปกตรัมไม่ต่อเนื่อง (Discontinuous spectrum)  และสเปกตรัมต่อเนื่อง (Continuous spectrum)  ซึ่งสเปกตรัมต่อเนื่องนั้นจะมีแถบสีที่เกิดขึ้นต่อเนื่องกันไป เช่น สเปกตรัมจากวัตถุดำ ซึ่งหมายถึงวัตถุที่มีคุณสมบัติดูดกลืนแสง ไม่สามารถสะท้อนได้ ทึบตัน สามารถหมายถึงดาวฤกษ์ ซึ่งก็คือดวงอาทิตย์ และยังหมายถึงไส้หลอดไฟต่าง ๆ เป็นต้น
ส่วนเส้นสเปกตรัมถือเป็นสเปกตรัมไม่ต่อเนื่องที่มีการแผ่รังสีเป็นแถบ ๆ เส้น ๆ เว้นระยะไปและมีความถี่และความยาวคลื่นบางครั้ง ไม่มีความต่อเนื่องกันเลย เช่น สเปคตรัมของอะตอมไฮโดรเจน
เครื่องมือที่ใช้ศึกษาเกี่ยวกับสเปกตรัม

สเปกโตรสโคป (Spectroscope) คำว่า spectro มาจากคำว่า spectrum และคำว่า scope แปลว่าเครื่องมือที่ใช้ส่องดูสเปกตรัม มีความสำคัญในการตรวจดูสเปกตรัมในด้านฟิสิกส์อะตอม ดาราศาสตร์ ซึ่งมีหลักการทำงาน 2 แบบคือ
แบบที่ 1 สเปกโตรสโคปแบบปริซึม คือใช้การหักเหของแสง
แบบที่ 2 สเปกโตรสโคปแบบเกรตติ้ง คือใช้การเลี้ยวเบนและการแทรกสอดของแสง
การศึกษาเส้นสเปกตรัมของดวงดาวที่อยู่ในบรรยากาศ

สเปกโตรสโคปี (Spectroscopy) คือวิธีการศึกษาดาวฤกษ์ของนักดาราศาสตร์ โดยใช้การดูสเปกตรัมที่เกิดขึ้น จากเครื่องสเปกโตรสโคป ร่วมกับกล้องโทรทรรศน์ ให้รวมแสงจากดาวผ่านเข้าปริซึมหรือเกรตติ้งในสเปกโตรสโคป ทำให้เกิดสเปกตรัมที่มีความยาวคลื่นต่าง ๆ เมื่อได้แล้วก็บันทึกภาพลงด้วยอุปกรณ์บันทึกภาพ CCD
สเปกตรัมสามารถบอกคุณสมบัติของดาวฤกษ์ได้ 3 ประการได้แก่ อุณหภูมิพื้นผิว องค์ประกอบทางเคมีของบรรยากาศ และทิศทางการเคลื่อนที่ของดาวซึ่งสัมพัทธ์กับโลก
การศึกษาเส้นสเปกตรัมของดวงดาวที่อยู่ในบรรยากาศ > อุณหภูมิพื้นผิวของดาวฤกษ์

การศึกษาสเปกตรัมที่ได้จากแสงของดางฤกษ์เพื่อนหาอุณหภูมิพื้นผิวของมันนั้น นักดาราศาสตร์ได้วิเคราะห์ความสัมพันธ์ระหว่างความยาวคลื่นที่เข้มที่สุด (λmax) กับอุณหภูมิพื้นผิว (T) ของดาวจากสเปกตรัมที่ดาวแผ่รังสีออกมา ตามกฎการแผ่รังสีที่แสดงความสัมพันธ์ระหว่างอุณหภูมิ และการแผ่รังสี ว่า "ความยาวคลื่นของรังสีเข้มสุดที่ดาวแผ่ออกมานั้นจะผันแปรกับอุณหภูมิพื้นผิวของดาว" ซึ่งรังสีเข้มสุดที่ดาวฤกษ์แผ่ออกมานั้นเป็นความยาวคลื่นซึ่งเป็นรังสีอัลตร้าไวโอเล็ตที่มีความยาวคลื่นเข้มสุด (จากฝั่งซ้าย) สั้นเพียง 250 nm (nm คือ นาโนเมตร หรือ 10-9 เมตร) และมีอุณหภูมิพื้นผิว 12,000 K ในขณะที่ช่วงแถบสเปกตรัมที่เป็นแสงที่คนสามารถมองเห็นได้ (สเปกตรัม) ความยาวคลื่นเข้มสุด 500 nm อุณหภูมิพื้นผิว 6,000 K และสุดท้ายเป็นความยาวคลื่นที่มีการแผ่รังสีเข้มสุดเป็นรังสีอินฟราเรด 1,000 nm มีอุณหภูมิพื้นผิว 3,000 K
จากที่กล่าวมาเมื่อเรียงลำดับจากความยาวคลื่นของการแผ่รังสีของดาวฤกษ์แล้ว รังสีอัลตร้าไวโอเล็ตมีความยาวคลื่นสั้นที่สุดแต่มีอุณหภูมิพื้นผิวสูงที่สุด ในขณะที่ช่วงความยาวคลื่นที่ป็นแสงที่คนมองเห็นได้อย่างสปกตรัมนั้น ความยาวคลื่นจะยาวกว่าแต่มีอุณหภูมิพื้นผิวต่ำกว่า ไปในทิศทางเดียวกับรังสีอินฟราเรดที่ความยาวคลื่นยาวมากที่สุดและมีอุณหภูมิพื้นผิวน้อยที่สุดเช่นกัน
การศึกษาเส้นสเปกตรัมของดวงดาวที่อยู่ในบรรยากาศ > องค์ประกอบทางเคมีของดาวฤกษ์

นักดาราศาสตร์ศึกษาองค์ประกอบดาวฤกษ์จากสเปกตรัมโดยแบ่งสเปกตรัมของดาวฤกษ์ออกเป็น7 ประเภท ได้แก่ ดาวประเภท O, B, A, F, G, K, M มีวิธีการท่องจำง่ายเป็นประโยคภาษาอังกฤษมีความหมายว่าเป็นเด็กดีแล้วจูบฉัน Oh Be A Fine Girl Kiss Me ตามลำดับ
สเปกตรัมดาวฤกษ์ O เป็นดาวฤกษ์ที่มีอุณหภูมิพื้นผิวสูงถึง 35,000 K ในขณะที่ดาวสเปกตรัม G มีอุณหภูมิพื้นผิวปานกลางที่ 5,800 ซึ่งเป็นประเภทของดวงอาทิตย์นั่นเอง ส่วนสเปกตรัมดาวฤกษ์ M มีอุณหภูมิพื้นผิวต่ำอยู่ที่ 3,500 K ซึ่งจะเห็นได้ว่าสเปกตรัมของดาวฤกษ์ทุกประเภทจะมีเส้นดูดกลืนสีดำที่แสดงถึงการมีก๊าซหรือเป็นบรรยากาศที่ห่อหุ้มอยู่รอบ ๆ ดาวแต่ละประเภทแตกต่างกัน ทั้งตำแหน่งเส้นดูดกลืนและจำนวนที่แตกต่างกันนี้จะสามารถบ่งบอกองค์ประกอบของสารหรือก๊าซที่มีอยู่รอบ ๆ บรรยากาศและที่มีอยู่ในดาวฤกษ์แต่ละประเภท
สเปกตรัมดาวฤกษ์ O นั้นถูกธาตุอะตอมไฮโดรเจนและฮีเลียมในบรรยากาศบริเวณรอบข้าง รวมทั้งภายในดาวฤกษ์เองดูดกลืนสเปกตรัมจนเกิดเส้นดูดกลืน ส่วนเส้นดูดกลืนของสเปกตรัมดาวฤกษ์ K M G F จะมีเส้นดูดกลืนสเปกตรัมคล้าย ๆ กัน เนื่องจากถูกธาตุชนิดเดียวกันดูด ซึ่งในสเปกตรัมของดาวฤกษ์ 4 ดวงนี้ มีจำนวนเส้นดูดกลืนมากและมีตำแหน่งใกล้เคียงกัน ซึ่งถูกธาตุหนักหลากหลายชนิดจากทั้งในชั้นบรรยากาศรอบ ๆ และภายในตัวมันเองดูดกลืนในรูปแบบเดียวกันหมดังในกรณีข้อ 3 ข้างต้นนอกจากนี้ยังมีเส้นดูดกลืนของโมเลกุลจำนวนมากในสเปกตรัมดาวฤกษ์ 4 ดวงนี้ เนื่องจากอุณหภูมิพื้นผิวต่ำมาก นั่นเป็นสิ่งที่ทำให้อะตอมต่าง ๆ ในบรรยากาศจับกลุ่มรวมกันได้จนเกิดเป็นโมเลกุล เช่น ธาตุไททาเนียม (Ti) กับธาตุออกซิเจน (O) รวมเป็นโมเลกุลเดียวกันได้เป็นไททาเนียมออกไซด์ (TiO) เป็นต้น
การศึกษาเส้นสเปกตรัมของดวงดาวที่อยู่ในบรรยากาศ > ทิศทางการเคลื่อนที่ของดาวฤกษ์

การเคลื่อนที่ของดาวฤกษ์ที่สัมพัทธ์กับโลกใช้วิธีการศึกษาทิศทางจากปรากฏการณ์ดอปเปลอร์ได้ สเปกตรัม 3 แบบ ดังภาพได้แก่
การเลื่อนทางน้ำเงิน (Blueshift) เส้นดูดกลืนมีการเคลื่อนที่ไปทางแถบสีม่วงมากกว่าถ้าให้สเปกตรัมสภาวะปกติเป็นที่ตั้ง เกิดขึ้นเมื่อดาวเคลื่อนที่เข้าหาโลก
สเปกตรัมของดาวฤกษ์ในสภาวะปกติที่เส้นดูดกลืนแสดงอยู่เป็นกลาง เกิดจากเกิดเส้นอิเล็กตรอนมีพลังงานสูงในวงโคจรของอะตอมธาตุไฮโดรเจน ดูดกลืนที่ความยาวคลื่น 410 nm, 434 nm, 486 nm, 656 nm ตามลำดับเรียกว่า อนุกรมบาลเมอร์
การเลื่อนทางแดง (Redshift) เส้นดูดกลืนรังสีไปทางแถบสีแดง เกิดขึ้นเมื่อดาวเคลื่อนที่ออกห่างจากโลก
การศึกษาเส้นสเปกตรัมของอะตอม

เส้นสเปกตรัมที่ได้ส่วนใหญ่เกิดจากอะตอมของธาตุ ซึ่งแต่ละธาตุจะให้เส้นสเปกตรัมที่แตกต่างกัน มีลักษณะเฉพาะตัวเช่นเดียวกับลายนิ้วมือของมนุษย์ ดังนั้นการศึกษา วิเคราะห์เรื่องของสเปกตรัม จะทำให้เราสามารทราบองค์ประกอบต่าง ๆ หรือโครงสร้างภายในอะตอมได้
ยกตัวอย่างจากพวกก๊าซร้อนหรือไอ โดยการนำก๊าซมาบรรจุอยู่ภภายในหลอดแก้วสเปกตรัม ใช้การเผาหรือกระแสไฟฟ้าแรงที่สามารถทำให้เกิดความร้อนสูงในก๊าซ ซึ่งไอของก๊าซที่ร้อนนั้นเมื่อให้หักเหผ่านแผ่นเกรตติ้งหรือสเปกโตรสโคป จะปรากฏเส้นสเปกตรัมที่มีเส้นแผ่รังสีอยู่ และมีสีของสเปกตรัมหนึ่งที่เด่นชัด ซึ่งจะต่างกันไปตามก๊าซแต่ละชนิด ดังตารางแสดงสเปกตรัมของก๊าซหรือไอของสารและภาพ